**Búzás Előd – tevékenység összefoglaló**

Táj és ember Klub

A Pannon Egyetem Georgikon karán 2011 –ben Bódis Judit és Varga Anna vezetésével létrejött Keszthelyi Táj és Ember Klub működéséhez diákképviselői tevékenységemmel járulok hozzá. A Klub előadásai és légköre nagyban kibővítette szakmai tudásomat és az előadókkal folytatott beszélgetések nagy hatást gyakoroltak szemléletmódomra. A klubnak köszönhetően sikerült részt vegyek a kutatótáborokban.

Gyimes (I. Etnoökológiai kutatótábor)

2012 nyarán, egy önkéntes kutatómunka zajlott le az erdélyi Gyimesben. A Pogány Havas Kistérség által finanszírozott, Gyimes területének élőhely – térképezésére is kiterjedő „Értékeljük hegyi kaszálóinkat” című projekt keretén belül dr. Molnár Zsolt (az MTA Ökológiai Kutatóintézetének főmunkatársa) és Babai Dániel (biológus, néprajzkutató) irányítása mellett élőhely-térképezést végeztem, mely kiterjedt a területhasználatra és a védett növények regisztrálására is. A tábor jó lehetőséget nyújtott a hagyományos gazdálkodás – természetvédelem – fenntarthatóság összefüggéseinek rálátására is.

Kalotaszeg (II. Etnoökológiai kutatótábor)

2013 nyarán, dr. Molnár Zsolt és Molnár Krisztina szervezésében Sztánán és Zsobokon, e két kalotaszegi faluban kutatótábor jött létre. A táborban folytatott munkám folyamán erdőtermészetességi felméréseket végeztem. A módszertant az MTA ÖBKI, Horváth Ferenc vezérlésével készítette el.

Szakdolgozatom (Bsc)

Szakdolgozatom középpontjában a holtfa áll. Szakirodalmazás útján megpróbálom összegezni a holtfa jelentőségét az erdei ökoszisztémákban. Rá akarok világítani arra, hogy milyen nagy jelentősége van a holtfának a biodiverzitás megőrzésében, az erdők természetességében és egészségében. Az erdészeti szempontú megközelítést is meg akarom vizsgálni, hogy mit tehetne e fontos élőhelyek érdekében. Terepi munkám során Siffer Sándor erdész segítségével egy zánkai erdőrészlet holtfa felvételezését végzem el, mely további kutatásoknak képezhet alapot.

Gödöllői Zöld Forgatag: (2013)

Környezet- és természetvédelmi programsorozat a GATE Zöld Klub Egyesület és Táj és Ember Népfőiskolai Kulturális és Természetvédő Közhasznú Egyesület szervezésében. A rendezvény programjának keretén belül társaimmal közösen bemutattuk a Keszthelyi Táj és Ember Klub tevékenységét és miben létét.